b'\n_START_ARTICLE_\nZemljevid\n_START_PARAGRAPH_\nZemljevid ali geografska karta predstavlja zemlji\xc5\xa1\xc4\x8de oziroma zemeljsko povr\xc5\xa1je v pomanj\xc5\xa1ani obliki, pri \xc4\x8demer ve\xc4\x8dje objekte ponazarja s pomo\xc4\x8djo posebnih signatur, pogojnih znakov oziroma simbolov, ki so razlo\xc5\xbeeni v legendi. Sodobni zemljevid prikazuje zemeljsko povr\xc5\xa1ino in polo\xc5\xbeaj, razmestitev razli\xc4\x8dnih naravnih, ekonomskih in dru\xc5\xbebenih pojavov. To so lahko: podnebje, geolo\xc5\xa1ka sestava tal, rastlinski svet, poseljenost, gospodarska dejavnost in drugo. Zemljevid prika\xc5\xbee razpored in medsebojno povezanost razli\xc4\x8dnih naravnih in dru\xc5\xbebenih pojavov. Dana\xc5\xa1nji zemljevidi so zelo raznovrstni glede na uporabljeno kartografsko projekcijo, merilo, namen in vsebino, videz in na\xc4\x8din izdelave, na\xc4\x8din uporabe in podobno._NEWLINE_Z izdelovanjem zemljevidov se ukvarja kartografija. Zemljevide pogosto zdru\xc5\xbeimo v atlas.\n_START_SECTION_\nZavajajo\xc4\x8di zemljevidi\n_START_PARAGRAPH_\nZemljevidi so bili skozi celotno zgodovino vedno sredstvo politike in vojske za zavajanje sovra\xc5\xbenika. Najbolj znan uporabe nenatan\xc4\x8dnih zemljevidov se je dogajal v \xc4\x8dasu Nem\xc5\xa1ke demokrati\xc4\x8dne republike, ko so zahodni del Berlina risali kot belo liso, pa tudi sicer so ceste in ostalo infrastrukturo na\xc4\x8drtno risali nekaj kilometrov vstran.'